cometadata/datacite-titles-descriptions-related-identifiers huggingface dataset:
DOI: 10.14457/lru.res.2022.130
title: สภาพการดำเนินงานกองทุนบทบาทสตรีบ้านบลศรีวิไล หมู่ที่ 7 ตำบลดงสวรรค์ อำเภอนากลาง จังหวัดหนองบัวลำภู

description: รายงานการวิจัยเรื่องการดำเนินงานกองทุนบทบาทสตรีบ้านบลศรีวิไล หมู่ที่ 7 ตำบลดงสวรรค์ อำเภอนากลาง จังหวัดหนองบัวลำภู มีวัตถุประสงค์เพื่อ ศึกษาเรื่องสภาพการดำเนินงานกองทุนบทบาทสตรีบ้านบลศรีวิไล หมู่ที่ 7 ตำบลดงสวรรค์ อำเภอนากลาง จังหวัดหนองบัวลำภูหนองบัวลำภู ผู้วิจัยได้ใช้รูปแบบการวิจัยเชิงคุณภาพ โดยใช้แนวคำถามในการเก็บรวบรวมข้อมูลจากการสัมภาษณ์และการสังเกต จากผู้ให้ข้อมูลสำคัญ ซึ่งได้แก่ ประธาน คณะกรรมการกองทุนพัฒนาบทบาทสตรีบ้านบลศรีวิไล และสมาชิกกองทุนบทบาทสตรีในพื้นที่การศึกษา จำนวนทั้งสิ้น 10 คน ผลการวิจัย พบว่า การดำเนินงานกองทุนพัฒนาบทบาทสตรีบุคลากรมีความเพียงพอต่อการดำเนินงานสามารถดำเนินกิจกรรมของกองทุนได้อย่างมีประสิทธิภาพสามารถดำเนินงานตามวัตถุประสงค์ของกองทุนพัฒนาบทบาทสตรี มีความเข้าใจนโยบาย วัตถุประสงค์ หลักเกณฑ์ระเบียบและข้อบังคับต่างๆในการดำเนินงาน นอกจากนี้เจ้าหน้าที่ที่เกี่ยวข้องควรมีบทบาทในการสนับสนุนช่วยเหลือ หรือผู้มีความชำนาญด้านบัญชีเข้าไปช่วยเหลือให้คำแนะนำให้ข้อเสนอแนะในการดำเนินงาน สนับสนุนให้มีการศึกษาดูงานและแลกเปลี่ยนเรียนรู้ประสบการณ์กับกองทุนอื่นๆ กลุ่มพัฒนาบทบาทสตรีมีความเข้มแข็ง สามารถพึ่งตนเองได้ และมีการจัดระบบการชำระเงินคืน ภายใต้การควบคุมของคณะกรรมการกองทุน กลุ่มพัฒนาบทบาทสตรีมีความเข้มแข็ง สามารถพึ่งตนเองได้
DOI: 10.14457/lru.res.2022.131
title: สภาพการดำเนินงานของกลุ่มประมงพื้นบ้านในการแปรรูปปลาส้ม บ้านเชียงคาน หมู่ 1 ตำบลเชียงคาน อำเภอเชียงคาน จังหวัดเลย

description: การวิจัยเรื่องสภาพการดำเนินของกลุ่มประมงพื้นบ้าน มีวัตถุประสงค์ เพื่อศึกษาสภาพการดำเนินงานของกลุ่มประมงพื้นบ้านในการแปรรูปปลาส้ม บ้านเชียงคานหมู่ 1 ตำบลเชียงคาน อำเภอเชียงคาน จังหวัดเลย ใช้ระเบียบวิธีวิจัยเชิงคุณภาพกลุ่มเป้าหมาย ได้แก่ ประธานกลุ่ม 1 คน ที่ปรึกษา 1 คน และสมาชิกกลุ่ม 2 คน นักท่องเที่ยว 1 คน รวมทั้งหมด 5 คน เครื่องมือที่ใช้คือแบบสัมภาษณ์ มาวิเคราะห์ข้อมูลโดยการวิเคราะห์เนื้อหาผลการวิจัยพบว่า สภาพการดำเนินงานของกลุ่มประมงพื้นบ้านในการแปรรูปปลาส้ม บ้านเชียงคาน หมู่ 1 ตำบลเชียงคาน อำเภอเชียงคาน จังหวัดเลย ขาดรายได้จากการที่นักท่องเที่ยวไม่เข้ามาใช้บริการและไม่เข้ามารับประทานอาหารบนแพของกลุ่มประมงพื้นบ้านและปลาที่หามาได้มีจำนวนมากไม่สามารถนำไปทำอาหารได้ทั้งหมด สมาชิกกลุ่มประมงพื้นบ้านได้รับผลกระทบคือขาดรายได้ในกลุ่มไม่สามารถจำหน่ายผลิตภัณฑ์ปลาส้มได้ส่งผลทำให้สมาชิกในกลุ่มไม่มีค้าใช้จ่ายในครัวเรือนและเกิดการว่างงาน นักท่องเที่ยวได้รับผลกระทบคือมาตรการเฝ้าระวังโรคระบาดโควิด19 ทำให้นักท่องเที่ยวไม่สามารถที่จะเดินทางมาเที่ยวหรือรับประทานอาหารได้อย่างเสรีเพราะต้องผ่านมาตรการการตรวจคัดกรองอย่างเข้มข้น
DOI: 10.14457/lru.res.2022.132
title: สภาพการดำเนินงานของกลุ่มวิสาหกิจชุมชนกาแฟห้วยลาด บ้านห้วยลาด ตำบลสานตม อำเภอภูเรือ จังหวัดเลย

description: รายงานการวิจัยเรื่องสภาพการดำเนินงานของกลุ่มวิสาหกิจชุมชนกาแฟ มีวัตถุประสงค์เพื่อศึกษาสภาพการดำเนินงานของกลุ่มวิสาหกิจชุมชนกาแฟห้วยลาด บ้านห้วยลาด ตำบลสานตม อำเภอภูเรือ จังหวัดเลย ใช้ระเบียบวิธีวิจัยเชิงคุณภาพ กลุ่มเป้าหมายได้แก่ กลุ่มผู้ผลิต (สมาชิกกลุ่มวิสาหกิจชุมชนกาแฟห้วยลาด) จำนวน 8 คน เครื่องมือที่ใช้คือแบบสัมภาษณ์เชิงลึกวิเคราะห์ข้อมูลโดยการวิเคราะห์เนื้อหา การศึกษาครั้งนี้ ผู้วิจัยได้ศึกษาสภาพการดำเนินงานของกลุ่มวิสาหกิจชุมชนกาแฟห้วยลาด ผลการวิจัยพบว่า 1) money (การเงิน) กลุ่มยังขาดปัจจัยเรื่องเงินทุนและเครื่องมือ ทางกลุ่มจึงมีการกู้ยืมเงินเพื่อมาสร้างโรงเรือนและซื้อเครื่องมือที่ทันสมัยไว้ในการผลิตกาแฟให้มีคุณภาพ 2) Man (คน) กลุ่มยังขาดความรู้ความเข้าใจในเรื่องการผลิตแปรรูปของกาแฟ 3) Materia (วัสดุ) สำหรับวัสดุอุปกรณ์เครื่องมือสำคัญที่ใช้ในการแปรรูปกาแฟมีเพียงพอต่อการใช้งาน 4) Managemen (การบริหารจัดการ) สมาชิกในกลุ่มต้องเข้าประชุมทุกครั้งที่มีการประชุมและปฏิบัติตามกฎระเบียบอย่างเคร่งครัด
DOI: 10.14457/lru.res.2022.133
title: สภาพการดำเนินงานของคณะกรรมการสภาเด็กและเยาวชน ตำบลโพนสูง อำเภอด่านซ้าย จังหวัดเลย

description: การวิจัยเรื่องสภาพการดำเนินงานของคณะกรรมการสภาเด็กและเยาวชน ตำบลโพนสูง อำเภอด่านซ้าย จังหวัดเลย มีวัตถุประสงค์เพื่อศึกษาสภาพการดำเนินงานของคณะกรรมการสภาเด็กและเยาวชน ตำบลโพนสูง อำเภอด่านซ้าย จังหวัดเลย ใช้ระเบียบวิธีวิจัยเชิงคุณภาพ กลุ่มผู้ให้ข้อมูลได้แก่ คณะกรรมการสภาเด็กและเยาวชน จำนวน 11 คน เครื่องมือที่ใช้คือแบบสัมภาษณ์แบบมีโครงสร้าง (Structural interview schedule) และทำการวิเคราะห์ข้อมูลโดยการวิเคราะห์เนื้อหา ผลการวิจัยพบว่า 1. การมีส่วนร่วมในการตัดสินใจ ซึ่งมีการตัดสินใจในการจัดกิจกรรมโดยการประชุม แต่การเข้าร่วมประชุมของคณะกรรมการยังมีปัญหา เพราะ คณะกรรมการมีเวลาว่างไม่ตรงกัน ซึ่งเป็นปัญหาในการดำเนินงานกิจกรรมต่างๆ 2. การมีส่วนร่วมในการปฏิบัติการ ซึ่งมีส่วนร่วมในการดำเนินกิจกรรม การประชาสัมพันธ์กิจกรรมสนับสนุนกิจกรรม 3. การมีส่วนร่วมในผลประโยชน์ การดำเนินกิจกรรมของสภาเด็กและเยาวชนก่อให้เกิดความสามัคคีในหมู่กรรมการ และก่อให้เกิดการสร้างเครือข่าย 4. การมีส่วนร่วมในการติดตามประเมินผล มีติดตามการควบคุมดูแลการใช้จ่ายเงินต่างๆ ด้านปัญหาและความสำเร็จของกิจกรรม
DOI: 10.14457/lru.res.2022.134
title: สภาพการดำเนินงานของผู้เข้าร่วมโครงการโคกหนองนาโมเดล ตำบลเปือยน้อย อำเภอเปือยน้อย จังหวัดขอนแก่น

description: การวิจัย เรื่องสภาพการดำเนินงานของผู้เข้าร่วมโครงการโคกหนองนาโมเดล ตำบลเปือยน้อย อำเภอเปือยน้อย จังหวัดขอนแก่น มีวัตถุประสงค์เพื่อศึกษาสภาพการดำเนินงานของผู้เข้าร่วมโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์ โคก หนอง นา โมเดล มีความสำเร็จ ปัญหา อุปสรรค รวมถึงข้อเสนอแนะ กลุ่มเป้าหมาย ได้แก่ 1) เจ้าหน้าที่พัฒนาชุมชน 2) สมาชิกโคกหนองนา 3 แห่ง เครื่องมือที่ใช้แบบสัมภาษณ์เชิงลึก ผลการวิจัย พบว่า 1) สภาพก่อนดำเนินการพื้นที่มีลักษณะแบบลูกฟูก ดินร่วนปนทรายไม่อุ้มน้ำ 2) สภาพระหว่างดำเนินการ ครัวเรือนคนที่ 1 และ 2 พื้นที่ 1 ไร่ ครัวเรือนคนที่ 3 พื้นที่ 3 ไร่ เลือกใช้แบบมาตรฐานฯ อัตราส่วน 1:2 ในสถานการณ์การแพร่ระบาดโรคติดต่อเชื้อไวรัสโคโรนา (COVID-19) จึงยังไม่ได้รับการฝึกอบรมเพิ่มทักษะฯ ตามหลักทฤษฎีใหม่ฯ แต่เจ้าหน้าที่ได้สร้างการรับรู้ ผ่านช่องทางไลน์ เพื่อนำความรู้พัฒนาพื้นที่แปลงเกษตรของตนเอง 3) สภาพหลังดำเนินการพบว่าสภาพพื้นที่เป็นดินร่วนปนทราย การเกาะตัวของเม็ดดินต่ำเกิดการชะล้างพังทลายได้ง่าย เป็นอุปสรรคต่อการชอนไชของรากพืชทำให้พืชเจริญเติบโตไม่ดี เป็นปัญหาต่อการขาดแคลนน้ำ และดูดซับธาตุอาหารต่ำ ความอุดมสมบูรณ์ของดินต่ำ การใช้ประโยชน์เพื่อการปลูกพืชจำเป็นต้องมีการจัดการเป็นพิเศษ ตนยังไม่พึงพอใจเท่าไหร่ จึงอยากให้เจ้าหน้าที่ฯ ช่วยติดตาม ดูแลอย่างใกล้ชิด
DOI: 10.14457/lru.res.2022.135
title: สภาพการดำเนินงานของล้งบ้านบุฮม หมู่ 1 ตำบลบุฮม อำเภอเชียงคาน จังหวัดเลย

description: การศึกษานี้มีวัตถุประสงค์เพื่อศึกษาผลกระทบของ "ล้ง" ที่มีต่อเกษตรกร หมู่บ้านบุฮม ตำบลบุฮม อำเภอเชียงคาน จังหวัดเลย การวิจัยเชิงคุณภาพนี้เก็บข้อมูลโดยการสัมภาษณ์เชิงลึกจากเกษตรกรชาวสวนมะม่วงจำนวน 10 คน วิเคราะห์ข้อมูลโดยการพรรณนาวิเคราะห์ ผลการวิจัยพบว่า ล้งบ้านบุฮม ตำบลบุฮม อำเภอเชียงคาน มีคนจำนวน 13 ล้ง มีลูกล้งจำนวน 4-5 คนและมีการจ้างคนในชุมชนเพื่อไปเก็บเกี่ยวผลผลิตจากสวนต่างๆที่ได้ตกลงกันไว้ก่อนแล้ว สภาพการดำเนินงานของล้ง บ้านบุฮมหมู่ 1 ตำบลบุฮม อำเภอเชียงคาน จังหวัดเลย มี 4 ขั้นตอน ดังนี้ 1. ขั้นตอนการหาตลาดใหญ่เพื่อตกลงราคาชนิดผลไม้และจำนวนของผลไม้ 2. ขั้นตอนการติดต่อไปยังเกษตรกรชาวสวนเพื่อตกลงราคา 3. ขั้นตอนการเตรียมวัสดุอุปกรณ์ในการเก็บเกี่ยวผลไม้ให้เกษตรกรชาวสวนเข้ามารับ 4. ขั้นตอนการแบ่งทีมเพื่อเข้าไปรับผลไม้ตามส่วนต่างๆเพื่อนำผลไม้ไปส่งตามคำสั่งซื้อจากคู่ค้า
DOI: 10.14457/lru.res.2022.136
title: สภาพการดำเนินงานโครงการวิศวกรสังคมมหาวิทยาลัยราชภัฎเลย

description: การวิจัยเรื่องสภาพการดำเนินงานโครงการวิศวกรสังคมมหาวิทยาลัยราชภัฎเลยมีวัตถุประสงค์ เพื่อศึกษาสภาพการดำเนินงานโครงการวิศวกรสังคมมหาวิทยาลัยราชภัฎเลย ใช้ระเบียบวิธีวิจัยเชิงคุณภาพ (Qualitative Research) เพื่อศึกษาสภาพการดำเนินงานโครงการวิศวกรสังคมมหาวิทยาลัยราชภัฎเลย กลุ่มเป้าหมายผู้ให้ข้อมูลในการสัมภาษณ์ จำนวน 10 คน คือ รองอธิการบดีฝ่ายพัฒนานักศึกษา จำนวน 1 คน รักษาการตำแหน่งผู้อำนวยการกองพัฒนานักศึกษา จำนวน 1 คน ประธานนักศึกษา จำนวน 1 คน นักศึกษาที่เข้าร่วมกลุ่มวิศวกรสังคมมหาวิทยาลัยราชภัฎเลย จำนวน 7 คน โดยวิเคราะห์เนื้อหา โดยวิเคราะผลเชิงเนื้อหา ผลการวิจัยพบว่าสภาพการดำเนินงานโครงการวิศวกรสังคมมหาวิทยาลัยราชภัฎเลย มีขั้นตอนการดำเนินงาน 2 ขั้นตอน ได้แก่ 1) การสร้างเครือข่ายวิศวกรสังคมภายในภายนอกมหาวิทยาลัยราชภัฏเลย และ 2) การสร้างเครือข่ายวิศวกรสังคมภายในภายนอกมหาวิทยาลัยราชภัฏเลย และวิศวกรสังคมมหาวิทยาลัยราชภัฏเลยเพื่อการพัฒนาท้องถิ่น
DOI: 10.14457/lru.res.2022.137
title: สภาพปัญหาการดำเนินงานกลุ่มอาชีพผ้าฝ้ายย้อมสีธรรมชาติบ้านหนองหญ้าปล้อง อำเภอมัญจาคีรี จังหวัดขอนแก่น

description: การวิจัยเรื่องสภาพปัญหาดำเนินงานกลุ่มอาชีพทอผ้าฝ้ายย้อมสีธรรมชาติบ้านหนองหญ้าปล้อง อำเภอมัญจาคีรี จังหวัดขอนแก่น มีวัตถุประสงค์เพื่อศึกษาสภาพปัญหาดำเนินงานกลุ่มผ้าฝ้ายย้อมสีธรรมชาติบ้านหนองหญ้าปล้อง อำเภอมัญจาคีรี จังหวัดขอนแก่น ใช้ระเบียบวิจัยแบบเชิงคุณภาพกลุ่มผู้ให้ข้อมูลได้แก่ ประธานผู้นำกลุ่ม กรรมการกลุ่ม สมาชิกกลุ่ม ชาวบ้าน และผู้บริโภค รวม 5 คน เครื่องมือที่ใช้คือแบบสัมภาษณ์แบบมีโครงสร้าง วิเคราะห์ข้อมูลโดยการวิเคราะห์เนื้อหาสภาพปัญหาดำเนินงานกลุ่มผ้าฝ้ายย้อมสีธรรมชาติบ้านหนองหญ้าปล้อง อำเภอมัญจาคีรี จังหวัดขอนแก่น ผลการวิจัยพบว่า ปัญหาที่เกิดขึ้นของกลุ่มอาชีพทอผ้าฝ้ายย้อมสีธรรมชาติบ้านหนองหญ้าปล้อง อำเภอมัญจาคีรี จังหวัดขอนแก่น คือปัญหาไวรัสโคโรนาได้ส่งผลกระทบในวงกว้าง รวมทั้งผู้ผลิต กลุ่มผู้ประกอบการOTOP ที่ไม่สามารถจำหน่วยสินค้าได้ตามที่กลุ่มต้องจึง ส่งผลกระทบต่อเศรษฐกิจโดยรวมในกลุ่มอาชีพทอผ้าฝ้ายย้อมสีธรรมชาติบ้านหนองหญ้าปล้อง อำเภอมัญจาคีรี จังหวัดขอนแก่น ซึ่งผู้บริโภคหรือนักท่องเที่ยวก็เริ่มลดน้อยลงทั้งมาตรการเฝ้าระวังโรคระบาดโควิด19 ทำให้ผู้คนไม่สามารถที่จะเดินทางมาซื้อผลิตภัณฑ์
DOI: 10.14457/lru.res.2022.138
title: สุขสมบูรณ์: การสร้างสรรค์ผลงานจิตรกรรมจากแรงบันดาลใจในวิถีชีวิตอีสาน

description: การวิจัยครั้งนี้ผู้วิจัยใช้ระเบียบวิธีการวิจัยเชิงสร้างสรรค์ มีวัตถุประสงค์เพื่อ 1) ศึกษาและตีความหมายของสุขสมบูรณ์ในวิถีชีวิตอีสาน 2) สร้างสรรค์ผลงานจิตรกรรมจากการตีความสุขสมบูรณ์ตามวิถีชีวิตอีสาน เก็บรวบรวมข้อมูลด้วยการศึกษาเอกสารและการสังเกตการณ์จากการสร้างสรรค์ผลงาน ใช้แบบบันทึกข้อมูลเป็นเครื่องมือในการเก็บรวบรวมข้อมูล วิเคราะห์ข้อมูลด้วยการวิเคราะห์เนื้อหา ผลการศึกษาพบว่า 1. สุขสมบูรณ์เป็นผลจากการตีความหมายจากการที่ชาวไร่ชาวนาอยู่การอาชีพเกษตรกรรมโดยมีการคลุกคลีสัมพันธ์กับปัจจัยแวดล้อมทั้งเรื่องของสภาพอากาศ ความร้อน ความแห้งแล้ง สิ่งมีชีวิต ซึ่งชาวนาจำเป็นต้องมีการสร้างอาณาจักรแห่งความสุขในใจให้เกิดขึ้นจากการที่ในความจริงของชีวิตมีความแตกต่างจากความฝันที่ต้องการความสะดวกสบายของชีวิต 2. การสร้างสรรค์ผลงานจิตรกรรมจากการตีความสุขสมบูรณ์นั้น เนื้อหาเรื่องราวจะถูกนำมาสร้างสรรค์ตามทัศนะของผู้สร้างสรรค์ด้วยการผสมผสานรูปแบบและองค์ประกอบของผลงานเพื่อให้เกิดรูปทรงใหม่ที่ดูง่ายขึ้นด้วยการตัดทอนรูปทรง บรรยากาศของสีออกเหลืองทอง เพื่อสะท้อนความเป็นวิถีชีวิตของความเป็นอีสานที่มีความสุข
DOI: 10.14457/lru.res.2022.139
title: อิทธิพลของระยะปลูกต่อการเจริญเติบโตและผลผลิตของหญ้าเนเปียร์พันธุ์ปากช่อง 1 ในชุดดินเลย

description: งานวิจัยนี้มีวัตถุประสงค์เพื่อศึกษาระยะปลูกที่มีผลต่อการเจริญเติบโตและผลผลิตของหญ้าเนเปียร์พันธุ์ปากช่อง 1 ในเขตพื้นที่จังหวัดเลย ทำการทดลอง ณ ศูนย์ฝึกเกษตร มหาวิทยาลัยราชภัฏเลย ตั้งแต่เดือนตุลาคม พฤศจิกายน 2563 โดยปลูกด้วยท่อนพันธุ์ 2 ตายอด ยกแปลงสูง 30 เซนติเมตร วางแผนการทดลองแบบสุ่มในบล็อกสมบูรณ์ (RCBD) จำนวน 4 ซ้ำ ด้วยระยปลูก (ทรีตเม้นท์) จำนวน 3 ระยะ ดังนี้ ระยะที่ 1 ขนาด 100 x 100 เซนติเมตร ระยะที่ 2 ขนาด 120 x 80 เซนติเมตร และระยะที่ 3 ขนาด 150 x 100 เซนติเมตร ผลการวิเคราะห์ข้อมูล พบว่า อิทธิพลของระยะปลูก ไม่มีผลต่อการเจริญเติบโตของหญ้าเนเปียร์พันธุ์ปากช่อง 1 จำนวนต้น และจำนวนใบต่อกอ โดยพบว่าที่ระยะปลูก 150?100 เซนติเมตร จำนวนต้น และใบต่อกอมีแนวโน้มมากที่สุด (6.42 ต้นและ 73.58 ใบต่อกอ) และน้ำหนักสดผลผลิตของหญ้าเนเปียร์พันธุ์ปากช่อง 1 พบว่า ระยะปลูก 120X80 เซนติเมตร มีอิทธิผลต่อผลผลิตต่อไร่มากที่สุด ซึ่งได้ผลผลิตเฉลี่ยเท่ากับ 2,873.60 กิโลกรัมต่อไร่ มากกว่า ระยะปลูก 150X100 เซนติเมตร (2,291 กิโลกรัมต่อไร่) และระยะปลูก 100X100 เซนติเมตร (1,659 กิโลกรัมต่อไร่ตามลำดับ
DOI: 10.14457/lru.res.2022.140
title: เครื่องมือถอดประกอบชุดคลัตช์รถไถจอห์นเดียร์

description: ปัจจุบันรถไถหรือรถแทรกเตอร์เป็นที่นิยมต่อการใช้ในการเกษตรหรือก่อสร้างเป็นอย่างมาก จากการสังเกตเบื้องต้นปัญหาส่วนมากที่ลูกค้าเข้ามาที่ศูนย์บริการลูกค้าส่วนใหญ่จะเจอปัญหารถไม่มีแรงส่งเหยียบคลัตช์ไม่ลงหรือเปลี่ยนเกียร์ไม่ได้ สาเหตุเกิดจากแผ่นคลัตช์ชำรุด ชุดคลัตช์ชำรุดหรือแผ่น PTO ในชุดคลัตช์ชำรุด ซึ่งบางครั้งลูกค้าไม่สามารถนำรถไถเข้ามาบริการที่ศูนย์บริการได้ ซึ่งการถอดประกอบรถไถจอห์นเดียร์ต้องใช้เวลาซ่อมหรือเปลี่ยนเป็นเวลานานมากเพราะไม่มีเครื่องมือที่จะนำไปบริการที่บ้านของลูกค้าได้ ถ้าจะเปลี่ยนหรือซ่อมชุดคลัตช์ต้องนำรถไถของลูกค้าเข้ามาที่ศูนย์บริการเท่านั้นเพราะที่ศูนย์มีเครื่องมือถอดประกอบชุดคลัตช์ได้ ทางช่างบริการรถไถจอห์นเดียร์เลยได้คิดค้นเครื่องมือพิเศษเป็นเครื่องมือถอดประกอบชุดคลัตช์รถไถจอห์นเดียร์ออกมาเพื่อเป็นการสะดวกต่อลูกค้าและช่างบริการในการทำงานนอกสถานที่อย่างรวดเร็ว การวิจัยนี้มีวัตถุประสงค์เพื่อ 1) ออกแบบและสร้างเครื่องมือถอดประกอบชุดคลัตช์รถไถจอห์นเดียร์ 2) ประเมินความพึงพอใจของเครื่องมือถอดประกอบชุดคลัตช์รถไถจอห์นเดียร์ 3) หาประสิทธิภาพของเครื่องมือถอดประกอบชุดคลัตช์รถไถจอห์นเดียร์ ประชากรและกลุ่มตัวอย่างที่ใช้ในการวิจัยครั้งนี้ได้แก่ช่างเทคนิคที่มีประสบการณ์ในบริษัท คูณทวีแทรกเตอร์ จำกัด สาขาวังสะพุง ไม่น้อยกว่า 2 ปี จำนวน 16 คน กำหนดกลุ่มตัวอย่างด้วยวิธีเจาะจง สถิติที่ใช้ในการวิเคราะห์ข้อมูล ได้แก่ ค่าเฉลี่ย และค่าเบี่ยงเบนมาตรฐาน ผลการวิจัยพบว่า เครื่องมือถอดประกอบชุดคลัตช์รถไถจอห์นเดียร์ ขนาด 15x28x28 เซนติเมตร น้ำหนัก 3.5 กิโลกรัม สามารถทำงานตามหลักการของชุดคลัตช์ เกิดความสะดวกและคล่องตัวในการบริการ ผลการประเมินความพึงพอใจของชิ้นงาน โดยรวมทั้ง 3 ตอน มีความเหมาะสมอยู่ในระดับดีมาก เครื่องมือถอดประกอบชุดคลัตช์รถไถจอห์นเดียร์สามารถลดเวลาในการถอดประกอบเฉลี่ย 5:52 นาที/ครั้ง จากเดิม 10:17 นาที/ครั้ง มีประสิทธิภาพ 50.05 %
DOI: 10.14457/lru.res.2022.141
title: เครื่องเผาข้าวหลามกึ่งอัตโนมัติ

description: การวิจัยครั้งนี้มีวัตถุประสงค์เพื่อหาประสิทธิภาพของเครื่องเผาข้าวหลามกึ่งอัตโนมัติ ศึกษาปัญหาการเผาข้าวหลามพบว่า ขั้นตอนการเผาข้าวหลามมีขั้นตอนการเผาข้าวหลาม ใช้เวลานานประมาณ 1 ชั่วโมง 30 นาที ซึ่งสามารถเกิดอันตราย จากสะเก็ดไฟ หรือความร้อน ขณะเผาข้าวหลาม ที่สามารถเกิดอันตรายกับผิวหนังได้ ผู้วิจัยจึงมีแนวคิดสร้างเครื่องเผาข้าวหลามกึ่งอัตโนมัติ เพื่อลดเวลาการเผาและลดการเกิดอันตราย จากการพลิกข้าวหลาม โดยการให้กระบอกข้าวหลามหมุนในขณะเผา โดยใช้มอเตอร์เป็นตัวส่งกำลังให้ขับเคลื่อนโซ่เพื่อควบคุมการหมุนของกระบอกบรรจุข้าวหลาม เพื่อลดการอันตรายในการพลิกกระบอกข้าวหลาม ดังนั้น ทำการทดลองในการเผาข้าวหลาม 3 ครั้ง โดยการเปรียบเทียบการเผาแบบดั้งเดิมกับการเผาโดยใช้เครื่องเผาข้าวหลามแบบกึ่งอัตโนมัติ โดยแบ่งออกเป็น 3 ช่วงเวลา คือ 30 45 และ 60 นาที ตามลำดับ จากการทดลองพบว่า การหาประสิทธิภาพของเครื่องเผาข้าวหลามแบบกึ่งอัตโนมัติ ใช้เวลาในการเผาข้าวหลาม 45 นาที เพื่อให้ข้าวหลามสุกทั้งกระบอก ซึ่งเร็วกว่าการเผาข้าวหลามด้วยวิธีแบบดั้งเดิม 45 นาที โดยไม่ต้องพลิกข้าวหลามตลอดเวลาและไม่ได้รับอันตรายจากการกระเด็นของสะเก็ดไฟ จากการพลิกข้าวหลามขณะเผา
DOI: 10.14457/lru.res.2022.142
title: เจตคติต่อการจัดการขยะมูลฝอยของนักเรียนระดับชั้นประถมศึกษาปีที่ 3 โรงเรียนอนุบาลเชียงคาน "ปทุมมาสงเคราะห์" อำเภอเชียงคาน จังหวัดเลย

description: งานวิจัยครั้งนี้ศึกษาเจตคติต่อการจัดการขยะมูลฝอยและเปรียบเทียบเจตคติต่อการจัดการขยะมูลฝอยก่อนและหลังการเรียนโดยใช้สื่อมัลติมีเดียเรื่อง การจัดการขยะมูลฝอย เป็นสื่อประสม (25 นาที) ของนักเรียนระดับชั้นประถมศึกษาปีที่ 3 โรงเรียนอนุบาลเชียงคาน "ปทุมมาสงเคราะห์" อำเภอเชียงคาน จังหวัดเลย ทำการเก็บข้อมูลกับนักเรียนชั้นประถมศึกษาปีที่ 3/2 ทั้งหมด 33 คน ภาคเรียนที่ 2/2563 ใช้แบบวัดเจตคติเป็นเครื่องมือ วิเคราะห์ข้อมูลทางสถิติด้วยค่าเฉลี่ย และส่วนเบี่ยงเบนมาตรฐาน และสถิติ ทดสอบที พบว่า 1) นักเรียนมีเจตคติต่อการจัดการขยะมูลฝอยก่อนการเรียนโดยใช้สื่อมัลติมีเดียในระดับดี 2) นักเรียนมีเจตคติต่อการจัดการขยะมูลฝอยภายหลังการเรียนโดยใช้สื่อมัลติมีเดียในระดับดีมาก 3) ผลการเปรียบเทียบเจตคติคติต่อการจัดการขยะมูลฝอยของนักเรียนที่เรียนโดยการใช้สื่อมัลติมีเดียหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 เนื่องจากโรงเรียนได้เข้าร่วมโครงการโรงเรียนปลอดขยะของกรมส่งเสริมคุณภาพสิ่งแวดล้อมทำให้นักเรียนเห็นคุณค่าของตนเองและเห็นคุณค่าของการจัดการขยะมูลฝอย รู้บทบาทหน้าที่ มีความรับผิดชอบ รู้จักวางแผน ตระหนักถึงการร่วมมือกัน สรุปได้ว่าการเรียนด้วยการใช้สื่อมัลติมีเดียเรื่อง การจัดการขยะมูลฝอย ทำให้นักเรียนเกิดเจตคติที่เอื้อต่อการจัดการขยะมูลฝอยได้ดีขึ้น สามารถนำสื่อมัลติมีเดียไปใช้ประกอบการสอนได้
DOI: 10.14457/lru.res.2022.143
title: เปรียบเทียบการเจริญเติบโตและผลผลิตของกระเจี๊ยบเขียว 4 สายพันธุ์

description: งานวิจัยนี้มีวัตถุประสงค์เพื่อศึกษาการเจริญเติบโตและผลผลิตของกระเจี๊ยบเขียว 4 สายพันธุ์โดยวางแผนการทดลองแบบสุ่มในบล็อกอย่างสมบูรณ์ (Randomized complete block design: RCBD) จำนวน 4 บล็อก จำนวน 4 กรรมวิธี ได้แก่ กระเจี๊ยบเขียวสายพันธุ์แม่โจ้ 49 สายพันธุ์ลูกผสม 9702 สายพันธุ์ลูกผสมคิงส์สตาร์ และสายพันธุ์เขียวดก โดยเก็บข้อมูลตั้งแต่วันปลูกจนถึงระยะการเก็บเกี่ยวผลผลิตฝักสด ณ ศูนย์ฝึกเกษตร มหาวิทยาลัยราชภัฏเลย (ซำไก่เขี่ย) ระหว่างเดือนพฤษภาคม-เดือนสิงหาคม พ.ศ. 2564 ผลการทดลองพบว่า กระเจี๊ยบเขียวสายพันธุ์ลูกผสม 9702 มีความสูงต้นมากที่สุด(29.88 เซนติเมตร) และอายุวันเก็บเกี่ยวฝักแรกเร็วที่สุด (50.40 วัน) ซึ่งมีความแตกต่างกันทางสถิติอย่างมีนัยสำคัญ ในส่วนจำนวนกิ่งต่อต้น สายพันธุ์แม่โจ้ 49 มีแนวโน้มจำนวนกิ่งต่อต้นมากที่สุด (3.67 กิ่ง) และนอกจากนี้ สายพันธุ์แม่โจ้ 49 และสายพันธุ์ลูกผสม 9702 มีแนวโน้มอายุวันดอกแรกบาน 50 เปอร์เซ็นต์ เร็วที่สุด (47.25 วัน) ในด้านของผลผลิต เก็บเกี่ยวจนครบ 30 วัน พบว่า กระเจี๊ยบเขียวสายพันธุ์ลูกผสม 9702 มีน้ำหนักฝักสดต่อต้น และผลผลิตต่อไร่ ให้ผลผลิตมากที่สุด (281.96 กรัม และ 2,047.46 กิโลกรัม ตามลำดับ) ซึ่งมีความแตกต่างกันทางสถิติอย่างมีนัยสำคัญดังนั้นกระเจี๊ยบเขียวที่มีการเจริญเติบโตและผลผลิตที่ดีที่สุดคือ สายพันธุ์ลูกผสม 9702
DOI: 10.14457/lru.res.2022.144
title: แนวคิดการจัดการท่องเที่ยวจังหวัดภูเก็ตในยุคความปกติใหม่และพัฒนาเศรษฐกิจเชิงสร้างสรรค์

description: การท่องเที่ยวไทยถือเป็นหนึ่งในรายได้หลักที่ขับเคลื่อนระบบเศรษฐกิจของประเทศ เนื่องจากภาวะเศรษฐกิจถดถอยทั่วโลกครั้งใหญ่ และส่งผลกระทบหนักต่อนานาประเทศ มีผลให้อัตราการใช้จ่ายและการเดินสะพัดของเม็ดเงินทั่วโลกในการดำเนินกิจกรรมต่างๆ ลดน้อยลงอย่างกะทันหัน มีการจำกัดการเดินทางของผู้คนออกนอกประเทศจากการระบาดของโรคโควิด-19 ส่งผลกระทบให้ธุรกิจในอุตสาหกรรมท่องเที่ยว ทั้งร้านอาหาร และที่พัก ต้องปิดกิจการชั่วคราว บริษัทนำเที่ยวหยุดให้บริการนำกรุ๊ปทัวร์ไปยังประเทศต่างๆ การไหลเวียนเงินในอุตสาหกรรมการท่องเที่ยวจึงชะลอตัวอย่างกะทันหัน การท่องเที่ยวต้องมีการจัดการ การปรับตัวและสร้างจุดขายใหม่ๆ ให้รองรับกระแสที่เกี่ยวข้องกับการใช้ชีวิตในยุคความปกติใหม่ จังหวัดภูเก็ตเป็นหนึ่งใน 10 จังหวัดเมืองสร้างสรรค์ ที่เน้น ด้านอาหาร การศึกษา ท่าเรือ การรักษาโรค เมืองแห่งการกีฬา และเมืองอัจฉริยะ อย่างไรก็ตามการเกิดการแพร่ระบาดของโรคโควิด -19 ส่งผลกระทบอย่างรุนแรงต่อปริมาณนักท่องเที่ยวจาก 39.92 ล้านคนในปี 2562 เป็น 6.7 ล้านคน ในปี 2563 และลดลงเหลือเพียงไม่ถึง 400,000 คน ในปี 2564 แนวโน้มการจัดการท่องเที่ยวเพื่อพัฒนาเศรษฐกิจในยุคภูเก็ตเมืองสร้างสรรค์จึงต้องเน้นการเสนอวิถีชีวิต วัฒนธรรม สร้างประสบการณ์ที่เป็นเอกลักษณ์ให้แก่นักท่องเที่ยว ขายสินค้าท้องถิ่น และที่สำคัญต้องเป็นการท่องเที่ยวที่ประกันความยั่งยืนของทรัพยากรธรรมชาติ ซึ่งจังหวัดภูเก็ตมีนโยบายและศักยภาพสูงรองรับการพัฒนาเศรษฐกิจตามกรอบแนวคิด BCG ทั้งนี้ ในปี 2565 จังหวัดภูเก็ตมีความพร้อมในการเป็น "เมืองแห่งเทศกาลท่องเที่ยวระดับโลก" และเป็นเมืองไมซ์
DOI: 10.14457/lru.res.2022.145
title: แนวทางการพัฒนาผลิตภัณฑ์จากกล้วยเพื่อสร้างมูลค่าเพิ่มของกลุ่มวิสาหกิจชุมชนแปรรูปจากกล้วย บ้านท่าดีหมี ตำบลปากตม อำเภอเชียงคาน จังหวัดเลย

description: การวิจัยนี้มีวัตถุประสงค์ดังนี้ 1) เพื่อแนวทางการพัฒนาผลิตภัณฑ์จากกล้วยเพื่อสร้างมูลค่าเพิ่มของกลุ่มวิสาหกิจชุมชนแปรรูปจากกล้วย บ้านท่าดีหมี ตำบลปากตม อำเภอเชียงคาน จังหวัดเลย2) เพื่อระบุศักยภาพของกลุ่มอาชีพกลุ่มวิสาหกิจชุมชนแปรรูปจากกล้วย บ้านท่าดีหมี ตำบลปากตม อำเภอเชียงคาน จังหวัดเลย และ3) เพื่อเสนอแนวทางการพัฒนาผลิตภัณฑ์จากกล้วยเพื่อสร้างมูลค่าเพิ่มของกลุ่มวิสาหกิจชุมชนแปรรูปจากกล้วย บ้านท่าดีหมี ตำบลปากตม อำเภอเชียงคาน จังหวัดเลยการวิจัยนี้เป็นการวิจัยเชิงคุณภาพ เก็บข้อมูลจากสมาชิกกลุ่มวิสาหกิจชุมชนแปรรูปจากกล้วยทั้งหมด 10 ราย โดยวิธีสัมภาษณ์เชิงลึก สนทนากลุ่ม และ SWOT Analysis วิเคราะห์ข้อมูลด้วย การสรุปประเด็นเชิงเนื้อหา ผลการวิจัยประกอบด้วย 1) ปัญหาของกลุ่มวิสาหกิจชุมชนแปรรูปจากกล้วย คือ ระบบการบริหารจัดการที่ยังไม่มีประสิทธิภาพ ต้องการพัฒนาผลิตภัณฑ์ และ 2) ศักยภาพของกลุ่มอาชีพกลุ่มวิสาหกิจชุมชนแปรรูปจากกล้วย คือ การพัฒนาบุคลากร การพัฒนาความรู้ความสามารถ และการสร้างเครือข่ายและการสร้างความมีส่วนร่วม และ 3) แนวทางการพัฒนาผลิตภัณฑ์จากกล้วยเพื่อสร้างมูลค่าเพิ่มของกลุ่มวิสาหกิจชุมชนแปรรูปจากกล้วย คือด้านคุณภาพและมาตรฐานผลิตภัณฑ์ ด้านการพัฒนาผลิตภัณฑ์ และด้านการตลาด
DOI: 10.14457/lru.res.2022.146
title: แนวทางการเสริมพลังองค์กรชุมชนเพื่อขับเคลื่อนงานสวัสดิการชุมชน ที่อยู่ระหว่างการดำเนินงานในจังหวัดเลย

description: งานวิจัยนี้มีวัตถุประสงค์เพื่อศึกษาความต้องการจำเป็นในการเสริมพลังสวัสดิการชุมชน และเพื่อศึกษากระบวนการเสริมพลังองค์กรชุมชนเพื่อขับเคลื่อนงานสวัสดิการชุมชนที่อยู่ระหว่างการดำเนินงานในจังหวัดเลย ใช้ระเบียบวิธีวิจัยแบบผสม กลุ่มตัวอย่างและกลุ่มเป้าหมายจากกลุ่มสวัสดิการชุมชน ผลการวิจัยพบว่า ในภาพรวมของความต้องการจำเป็นในการเสริมพลังองค์กรชุมชนในงานสวัสดิการชุมชนที่อยู่ระหว่างการดำเนินงานในจังหวัดเลย มีความต้องการจำเป็นในการพัฒนา ค่า PNImodified เท่ากับ 0.32 เมื่อพิจารณาเป็นรายด้านพบว่าการได้รับการสนับสนุนการมีส่วนร่วมในการดำเนินงานจากสภาองค์กรชุมชนตำบลจังหวัดเลย มีความต้องการจำเป็นในการพัฒนา เป็นลำดับแรก ค่า PNImodified เท่ากับ 0.34 รองลงมาได้แก่ ข้อ 4 การได้รับการสนับสนุนดำเนินการประสานงานระหว่างภาคีในท้องถิ่น ข้อ 3 กระบวนการเรียนรู้ร่วมกันในการการดำเนินงานและกำกับติดตามประเมินผลการดำเนินงาน และข้อ 1 ด้านการดำเนินงานตามภารกิจแห่งระเบียบข้อบังคับของกลุ่มกองทุนสวัสดิการมีค่า PNImodified เท่ากับ 0.32 0.31 0.31 และ 0.30 ตามลำดับ แนวทางการเสริมพลังองค์กรชุมชน 1) การเสริมสร้างอุปาทานบวกทางสังคม 2) การเสริมสร้างการมีส่วนร่วม และ3) การเสริมสร้างแกนกลางการพัฒนาชุมชน เพื่อผลักดันให้ กลุ่มคณะกรรมการ กลุ่มสมาชิกกลุ่ม และกลุ่มภาคีเครือข่าย ให้สามารถรับรู้ถึงปัญหาที่กำลังประสบอยู่ กระตุ้นให้ภาคีเครือข่ายมาร่วมงาน ผ่านการเสริมสร้างศักยภาพกลุ่มเพื่อให้เกิดการขยายผลการเสริมพลัง
DOI: 10.14457/lru.res.2022.147
title: โครงการสวัสดิการผู้สูงอายุที่ส่งผลต่อการพัฒนาคุณภาพชีวิตของผู้สูงอายุ กรณีศึกษาตำบลนาบัว อำเภอเมืองสุรินทร์ จังหวัดสุรินทร์

description: การศึกษาวิจัยเรื่อง "โครงการสวัสดิการผู้สูงอายุที่ส่งผลต่อการพัฒนาคุณภาพชีวิตของผู้สูงอายุ กรณีศึกษา ตำบลนาบัว อำเภอเมืองสุรินทร์ จังหวัดสุรินทร์" เป็นการศึกษาเชิงแบบผสม (Mixed Method) โดยเป็นเชิงปริมาณ(Quantitative Research) และเชิงคุณภาพ (Qualitative) มีวัตถุประสงค์ 1) เพื่อศึกษาประสิทธิภาพโครงการสวัสดิการผู้สูงอายุ 2) เพื่อศึกษาโครงการสวัสดิการผู้สูงอายุที่ส่งผลต่อคุณภาพชีวิตของผู้สูงอายุ 3) เพื่อเสนอแนวคิดและการแก้ไขปัญหา ในโครงการสวัสดิการผู้สูงอายุที่ส่งผลต่อการพัฒนาคุณภาพชีวิตของผู้สูงอายุ ทั้งนี้ผลการศึกษาที่ได้จะนำไปพัฒนา โครงการสวัสดิการผู้สูงอายุที่ส่งผลต่อการพัฒนาคุณภาพชีวิตของผู้สูงอายุ กรณีศึกษา ตำบลนาบัว อำเภอเมืองสุรินทร์ จังหวัดสุรินทร์ โดยเก็บข้อมูลจากเอกสารที่เกี่ยวข้อง จากการสัมภาษณ์ ผู้ช่วยผู้ใหญ่บ้าน ผู้ใหญ่บ้าน จำนวน 4 คน และแบบสอบถามเกี่ยวกับโครงการสวัสดิการผู้สูงอายุที่ส่งผลต่อการพัฒนาคุณภาพชีวิตของผู้สูงอายุ กลุ่มตัวอย่างจำนวน 400 คน โดยกำหนดกลุ่มตัวอย่างด้วยการใช้สูตรการคำนวณของทาโร่ยา มาเน่ ที่ระดับค่าความเชื่อมั่นที่ 95% ซึ่งจากผลการศึกษาพบว่า 1. ประสิทธิภาพโครงการสวัสดิการผู้สูงอายุ โดยรวมอยู่ในระดับปานกลาง เมื่อพิจารณาเป็นรายประเด็นพบว่าอยู่ในระดับมาก 2. โครงการสวัสดิการผู้สูงอายุที่ส่งผลต่อคุณภาพชีวิตของผู้สูงอายุ โดยรวมอยู่ในระดับปานกลาง 3. เสนอแนวคิดและการแก้ไขปัญหา ในโครงการสวัสดิการผู้สูงอายุที่ส่งผลต่อการพัฒนาคุณภาพชีวิตของผู้สูงอายุ ข้อเสนอแนะแนวคิด คือ 1) ต้องให้รัฐสนับสนุนเงินให้มากขึ้น 2) ต้องการให้รัฐเข้ามาสอบถามความเป็นอยู่ 3) ต้องการได้รับความดูแลและติดตามผลจากหน่วยงานที่เกี่ยวข้อง ข้อเสนอการแก้ไขปัญหา คือ 1) ส่งแสริมการฝึกอาชีพและจัดหางานให้เหมาะกับช่วงวัย 2) ส่งเสริม สนับสนุน ประสานช่องทางจัดจำหน่ายผลิตภัณฑ์ที่ผลิตของผู้สูงอายุ
DOI: 10.14457/lru.res.2022.148
title: โมเดลการเรียนการสอนและฝึกอบรมหุ่นยนต์ สำหรับแข่งขัน ในระดับสำนักงานคณะกรรมการการศึกษาขั้นพื้นฐาน

description: การวิจัยครั้งนี้มีจุดประสงค์เพื่อ 1) สร้างโมเดลการเรียนการสอนและฝึกอบรมหุ่นยนต์ สำหรับแข่งขันในระดับสำนักงานคณะกรรมการการศึกษาขั้นพื้นฐาน ให้มีคุณภาพ 2) หาประสิทธิภาพ ของโมเดลการเรียนการสอนและฝึกอบรมหุ่นยนต์ สำหรับแข่งขันในระดับสำนักงานคณะกรรมการการศึกษาขั้นพื้นฐาน 3) เพื่อเปรียบเทียบผลสัมฤทธิ์ทางการเรียนก่อนและหลัง ของผู้เรียน ด้วยโมเดลการเรียนการสอนและฝึกอบรมหุ่นยนต์ สำหรับแข่งขันในระดับสำนักงานคณะกรรมการการศึกษาขั้นพื้นฐาน เป็นวิจัยเชิงทดลอง (Experimental research) กลุ่มตัวอย่าง คือ นักศึกษาปริญญาตรี ชั้นปีที่ 4 หลักสูตรคุรุศาสตร์บัณฑิต สาขาวิชาอุตสาหกรรมศิลป์ คณะเทคโนโลยีอุตสาหกรรม มหาวิทยาลัยราชภัฎเลย ที่ลงทะเบียนเรียนในรายวิชาบังคับแกนและบังคับเลือก ครบในหลักสูตร ได้มาโดยวิธีเลือกแบบเจาะจง (Purposive sampling) รวมทั้งหมด 30 คน เครื่องมือที่ใช้ในการวิจัยครั้งนี้ ประกอบด้วย โมเดลการทดลอง ใบเนื้อหา ใบงานการทดลอง แบบทดสอบใบงาน และแบบทดสอบวัดผลสัมฤทธิ์ทางการเรียน สถิติที่ใช้ในการวิเคราะห์ข้อมูล ได้แก่ ค่าความถี่ ร้อยละ ค่าเฉลี่ย ค่าส่วนเบี่ยงเบนมาตรฐาน และเปรียบเทียบวัดผลสัมฤทธิ์ทางการเรียน ด้วยค่าที (t-test) ผลการวิจัยพบว่า 1. คุณภาพโมเดลการเรียนการสอนและฝึกอบรมหุ่นยนต์ สำหรับแข่งขันในระดับสำนักงานคณะกรรมการการศึกษาขั้นพื้นฐาน ภาพรวมอยู่ในระดับดีมาก 2. โมเดลการเรียนการสอนและฝึกอบรมหุ่นยนต์ ที่ผู้วิจัยสร้างขึ้น มีประสิทธิภาพ 82.35/83.13 สูงกว่าเกณฑ์ที่กำหนด 80/80 3) ผู้ที่เรียนด้วยโมเดลการเรียนการสอนและฝึกอบรมหุ่นยนต์ สำหรับแข่งขันในระดับสำนักงานคณะกรรมการการศึกษาขั้นพื้นฐาน มีผลสัมฤทธิ์ทางการเรียน หลังเรียนสูงกว่าก่อนเรียน อย่างมีนัยสำคัญทางสถิติที่ระดับ .01